rejauldu/bengali-wikipedia huggingface dataset:
অ্যাসিরীয় জাতি হল পশ্চিম এশিয়ার একটি ভৌগোলিক অঞ্চল আসিরীয়ার একটি আদিবাসী জাতিগোষ্ঠী।[নোট 1] আধুনিক অ্যাসিরীয়রা তাদের প্রাচীন সমকক্ষ আক্কাদ ও সুমেরের প্রাচীন আদিবাসী মেসোপটেমিয়ানদের থেকে এসেছে, যারা প্রথম উত্তর মেসোপটেমিয়ায় (আধুনিক ইরাক) সভ্যতা গড়ে তুলেছিল যা খ্রিস্টপূর্ব ২৬০০ সালে অ্যাসিরিয়ায় পরিণত হবে। প্রায় ১০০০ খ্রিস্টপূর্বাব্দ থেকে অ্যাসিরীয়রা নব্য-আরামীয় শাখার একটি সেমিটীয় ভাষা সুরেতের উপভাষায় কথা বলে আসছে। [৫৪][৫৫] আধুনিক অ্যাসিরিয়রা ধর্মীয়, ভৌগোলিক ও উপজাতীয় পরিচয়ের জন্য সাংস্কৃতিকভাবে সিরিয়াক, [নোট 2] ক্যালডীয়, [নোট 3] বা আরামীয় [নোট 4] হিসাবে স্ব-পরিচয় দিতে পারে। [৬০][৬১]  অ্যাসিরীয়রা প্রায় একচেটিয়াভাবে খ্রিস্টান ধর্মাবলম্বী, [৬২] বেশিরভাগই খ্রিস্টান ধর্মের পূর্ব ও পশ্চিম সিরিয়াক ধর্মীয় রীতিনীতি মেনে চলে। [63][50] পূর্ব সিরিয়াক আচার গঠনকারী গির্জাগুলির মধ্যে ক্যালডীয় ক্যাথলিক চার্চ, পূর্বের অ্যাসিরীয়রা চার্চ ও পূর্বের প্রাচীন চার্চ রয়েছে, যেখানে পশ্চিম সিরিয়াক রীতির গীর্জাগুলি হল সিরিয়াক অর্থোডক্স চার্চ ও সিরিয়াক ক্যাথলিক চার্চ। উভয় আচার তাদের উপাসনামূলক ভাষা হিসাবে ধ্রুপদী সিরিয়াক ব্যবহার করে।  পৈতৃক আদিবাসী ভূমি যেগুলি অ্যাসিরীয় আবাসভূমি গঠন করে তা হল প্রাচীন মেসোপটেমিয়া, একটি অঞ্চল যা বর্তমানে আধুনিক ইরাক, দক্ষিণ-পূর্ব তুরস্ক, উত্তর-পশ্চিম ইরান এবং উত্তর-পূর্ব সিরিয়ার মধ্যে বিভক্ত। আধুনিক অ্যাসিরীয়দের বেশিরভাগ উত্তর আমেরিকা, লেভান্ট, অস্ট্রেলিয়া, ইউরোপ, রাশিয়া ও ককেশাস সহ বিশ্বের অন্যান্য অঞ্চলে চলে গেছে।  ইসলামিক স্টেটের উত্থান এবং সন্ত্রাসী গোষ্ঠীর দ্বারা অ্যাসিরীয় আবাসভূমির বেশিরভাগ অংশ দখল করার পরে, আসিরীয় বাস্তুচ্যুতির আরেকটি বড় ঢেউ সংঘটিত হয়েছিল। ইসলামিক স্টেটকে খাবুর নদী উপত্যকার অ্যাসিরীয় গ্রাম ও সিরিয়ার আল-হাসাকাহ শহরের পার্শ্ববর্তী এলাকা থেকে ২০১৫ সালের মধ্যে ও ইরাকের নিনেভেহ সমভূমি থেকে ২০১৭ সালের মধ্যে বিতাড়িত করা হয়েছিল। নিনেভ প্লেইন প্রোটেকশন ইউনিট ২০১৪ সালে গঠন করা হয়েছিল এবং অনেক অ্যাসিরীয় আত্মরক্ষার জন্য বাহিনীতে যোগ দিয়েছিল। সংগঠনটি পরে ইরাকি সশস্ত্র বাহিনীর অংশ হয়ে ওঠেছিল এবং ইরাকের যুদ্ধের সময় ইসলামিক স্টেটের দখলে থাকা এলাকাগুলিকে মুক্ত করতে গুরুত্বপূর্ণ ভূমিকা পালন করেছিল। [68]   টীকা    তথ্যসূত্র     বিষয়শ্রেণী:ইরানের জাতিগোষ্ঠী বিষয়শ্রেণী:ইরাকের জাতিগোষ্ঠী বিষয়শ্রেণী:সিরিয়ার জাতিগোষ্ঠী বিষয়শ্রেণী:মধ্যপ্রাচ্যের জাতিগোষ্ঠী বিষয়শ্রেণী:তুরস্কের জাতিগোষ্ঠী বিষয়শ্রেণী:পশ্চিম এশিয়ার আদিবাসী
শ্রীকান্তবাটি ভারতের পশ্চিমবঙ্গ রাজ্যের মুর্শিদাবাদ জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে শ্রীকান্তবাটি শহরের জনসংখ্যা হল ৯৮৯৭ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৫৪%। পুরুষদের মধ্যে সাক্ষরতার হার ৬০% এবং নারীদের মধ্যে এই হার ৪৮%। সারা ভারতের সাক্ষরতার হার ৫৯.৫%, তার চাইতে শ্রীকান্তবাটি এর সাক্ষরতার হার বেশি।  এই শহরের জনসংখ্যার ১৬% হল ৬ বছর বা তার কম বয়সী।   তথ্যসূত্র   বিষয়শ্রেণী:পশ্চিমবঙ্গের শহর বিষয়শ্রেণী:মুর্শিদাবাদ জেলার শহর ও নগর
নোয়াগাঁও বাংলাদেশের লক্ষ্মীপুর জেলার অন্তর্গত রামগঞ্জ উপজেলার একটি ইউনিয়ন।   আয়তন    জনসংখ্যা    অবস্থান ও সীমানা  রামগঞ্জ উপজেলার উত্তরাংশে নোয়াগাঁও ইউনিয়নের অবস্থান। এ ইউনিয়নের পশ্চিমে কাঞ্চনপুর ইউনিয়ন, দক্ষিণ-পশ্চিমে রামগঞ্জ পৌরসভা, দক্ষিণে ভাদুর ইউনিয়ন ও ভোলাকোট ইউনিয়ন, পূর্বে ভাটরা ইউনিয়ন, উত্তর-পূর্বে চাঁদপুর জেলার শাহরাস্তি উপজেলার সূচীপাড়া দক্ষিণ ইউনিয়ন এবং উত্তরে চাঁদপুর জেলার হাজীগঞ্জ উপজেলার গন্ধর্ব্যপুর দক্ষিণ ইউনিয়ন অবস্থিত।   প্রশাসনিক কাঠামো  নোয়াগাঁও ইউনিয়ন রামগঞ্জ উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম রামগঞ্জ থানার আওতাধীন। এটি জাতীয় সংসদের ২৭৪নং নির্বাচনী এলাকা লক্ষ্মীপুর-১ এর অংশ।   শিক্ষা ব্যবস্থা    শিক্ষা প্রতিষ্ঠান  নোয়াগাও ইসলামিয়া আলিম মাদ্রাসা   যোগাযোগ ব্যবস্থা    খাল ও নদী    দর্শনীয় স্থান    উল্লেখযোগ্য ব্যক্তি    জনপ্রতিনিধি  মোহাম্মদ সোহেল পাটোয়ারী - চেয়ারম্যান - ২নং নোয়াগাঁও ইউনিয়ন পরিষদ (নৌকা)   আরও দেখুন   রামগঞ্জ উপজেলা  রামগঞ্জ থানা  লক্ষ্মীপুর জেলা   তথ্যসূত্র    বহিঃসংযোগ   বিষয়শ্রেণী:রামগঞ্জ উপজেলার ইউনিয়ন
ভাটপাড়া ভারতের পশ্চিমবঙ্গ রাজ্যের উত্তর ২৪ পরগণা জেলার একটি শহর ও পৌরসভা এলাকা।  নামকরণ ভাটপাড়া নামটি এসেছে স্থানীয় 'ভাট' শ্রেণীর ব্যক্তিবর্গ বা 'ভাঁট' গাছের বাহুল্যের কারণে। ১৪৯৫-৯৬ খ্রিষ্টাব্দে রচিত বিপ্রদাস পিপিলাইয়ের 'মনসাবিজয়' কাব্যে এই স্থানের নাম ভাটপাড়া হিসাবেই উল্লিখিত হয়েছে। ১৭শ শতকের শেষের দিকে সিদ্ধপুরুষ নারায়ণ ঠাকুর ভাটপাড়া গ্রামে পাশ্চাত্য বৈদিক সমাজের প্রতিষ্ঠা করেন। পরবর্তীকালে,  ভাটপাড়ার সংস্কৃত পণ্ডিতসমাজের মুখে এই স্থান ভট্টপল্লী' নামে পরিচিতি লাভ করে।  এই স্থানের নামপরিচয় সংবলিত পণ্ডিত পঞ্চানন তর্করত্নের একটি শ্লোক নিম্নরূপ: বাশিষ্ঠাদৈ দ্বিজবুধববৈ শোভিতো ভট্টপল্লী নামগ্রামঃ সুরসবিদভিষ্যনন্দন প্রত্যগন্তঃ।ঘোষ, বিনয়, "পশ্চিমবঙ্গের সংস্কৃতি", তৃতীয় খন্ড, প্রথম সংস্করণ, প্রকাশ ভবন। সাংস্কৃতিক ইতিহাস ভাটপাড়ায় তন্ত্রযুগের ডাকাতে কালী জয়চণ্ডী'' বিখ্যাত। মধু, গৌরী বেদে প্রভৃতি দুর্ধর্ষ ডাকাতরা একসময় এখানে নরবলি দিত। ভাটপাড়ায় এক বৃক্ষতলে পঞ্চানন ঠাকুরের মূর্তি বিরাজমান। এখানকার প্রধান উৎসবগুলি হল পঞ্চমদোল, জয়চণ্ডীর নবমীর দোল, রামনবমী, শ্রীপঞ্চমী, কাঁকিনাড়ার মানিকপীরের মেলা ইত্যাদি। এছাড়া,  বাঁশুলি ও ধর্মপূজা হয়ে থাকে। একসময় মনসাপূজায় 'ঝাঁপান উৎসব' হত এবং সেখানে সাপুড়ে ও ওঝাদের মধ্যে বাণমারামারি চলত।  এখানকার সংস্কৃত পণ্ডিতদের প্রতিষ্ঠিত বেশকিছু শিবমন্দির বর্তমান। যথা: ১৭২৭-২৮ খ্রিষ্টাব্দে বীরেশ্বর ন্যায়ালঙ্কার স্থাপিত দুটি 'বাংলা' রীতির শিবমন্দির, ১৭৩৭-৩৮ খ্রিষ্টাব্দে ভাঙা-বাঁধাঘাটে বাণেশ্বর পঞ্চানন স্থাপিত দুটি 'বাংলা' রীতির শিবমন্দির, ১৭৭৩-৭৪ খ্রিষ্টাব্দে রামকান্ত সার্বভৌম স্থাপিত একটি 'নবরত্ন' রীতির শিবমন্দির, ১৭৬৯-৭০ খ্রিষ্টাব্দে রামকান্ত সার্বভৌম স্থাপিত একটি 'পঞ্চরত্ন' রীতির শিবমন্দির, ১৮০২-০৩ খ্রিষ্টাব্দে রামশঙ্কর তর্কবাগীশ স্থাপিত দুটি 'পঞ্চরত্ন' রীতির শিবমন্দির এবং ১৮১৯-২০ খ্রিষ্টাব্দে ভোলানাথ ঠাকুর স্থাপিত একটি 'নবরত্ন' রীতির শিবমন্দির।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হলো । সমুদ্র সমতল হতে এর গড় উচ্চতা হল ১২ মিটার (৩৯ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে ভাটপাড়া শহরের জনসংখ্যা হল ৪৪১,৯৫৬ জন। এর মধ্যে পুরুষ ৫৫% এবং নারী ৪৫%।  এখানে সাক্ষরতার হার ৭২%। পুরুষদের মধ্যে সাক্ষরতার হার ৭৮% এবং নারীদের মধ্যে এই হার ৬৬%। সারা ভারতের সাক্ষরতার হার ৫৯.৫%, তারচেয়ে ভাটপাড়ার সাক্ষরতার হার বেশি।  এই শহরের জনসংখ্যার ৯% হলো ৬ বছর বা তার কম বয়সী।  পরিবহন রেল পথে পরিবহনে জগদ্দল স্টেশন এখানে প্রধান স্টেশন। এটি শিয়ালদাহ - নৈহাটী ডাবল ইলেকট্রিক লাইনের অন্তগত। শিয়ালদহ - সীতামাঢ়ি এক্সপ্রেস একমাত্র এক্সপ্রেস ট্রেন যা এখানে প্রতিদিন সকাল ৬:৪৮ এ পৌঁছায়।   তথ্যসূত্র   বহিঃসংযোগ  বিষয়শ্রেণী:উত্তর চব্বিশ পরগনা জেলার শহর ও নগর বিষয়শ্রেণী:পশ্চিমবঙ্গের নগর বিষয়শ্রেণী:কলকাতা মহানগর অঞ্চলের শহর ও নগর
জিও এন্টারটেইন্টমেন্ট অথবা জিও ড্রামা হল জিও টেলিভিশন নেটওয়ার্ক মালিকানাধীন ২০০২ সালের মে মাসে প্রতিষ্ঠিত একটি পাকিস্তানি সাধারণ বিনোদনমূলক টেলিভিশন চ্যানেল। চ্যানেলটির পরীক্ষামূলক সম্প্রচার পিএএস ১০ ডিজিটাল ফরমেটে ২০০২ সালে আগস্টে শুরু করা হয় এবং পরবর্তীতে ২০০২ সালের ১লা অক্টোবরে জিও এন্টারটেইন্টমেন্ট নাম নিয়ে নিয়মিত সম্প্রচার শুরু করেছিল।  অনুষ্ঠানমালাসমূহ  জিও এন্টারটেইন্টমেন্টের চলমান অনুষ্ঠানমালার তালিকা:   আসমানো পে লিখা  আধুরী আওরাত  এক নায়ে সিনড্রেলা  আন্নি কি আয়েগী বারাত আজার কি আয়েগী বারাত বাশার মমিনবিতর্ক ২০১৪ সালের মে মাসে জিও এন্টারটেইন্টমেন্টে সম্প্রচারিত সকালের অনুষ্ঠান জাগো ওঠো পাকিস্তান'' ধর্মহীন কন্টেন্টের জন্য পাকিস্তান ইলেক্ট্রনিক মিডিয়া রেগুলেটরি অথরিটি কর্তৃক নিষিদ্ধ করা হয়।   তথ্যসূত্র   বহিঃসংযোগ        Drama reviews on A&B Entertainment  বিষয়শ্রেণী:জিও টিভি বিষয়শ্রেণী:টেলিভিশন স্টেশন বিষয়শ্রেণী:পাকিস্তানি টেলিভিশন চ্যানেল বিষয়শ্রেণী:২০০২-এ প্রতিষ্ঠিত টেলিভিশন চ্যানেল ও স্টেশন বিষয়শ্রেণী:২০০২-এ পাকিস্তানে প্রতিষ্ঠিত
নাদওয়াতুল মুসান্নিফীন ছিল দিল্লির একটি ইসলামি গবেষণা একাডেমি ও প্রতিষ্ঠান। আতিকুর রহমান উসমানি, হামিদ আল-আনসারি গাজি, হিফজুর রহমান সিওহারভি এবং সাইদ আহমদ আকবরাবাদী এটি প্রতিষ্ঠা করেন। নিচে এই প্রতিষ্ঠান থেকে প্রকাশিত বইয়ের একটি তালিকা রয়েছে।  + গ্রন্থতালিকাগ্রন্থের নামলেখক                                                        কুরআন ও তাফসীর সম্পর্কিত আখবারুত তানজিল ইসমাইল সাম্ভালি আল ফাউজুল কাবির ফি উসুলুত তাফসির (উর্দু অনুবাদ) শাহ ওয়ালিউল্লাহ দেহলভী, আবদুর রশিদ আনসারী আল বাছির আব্দুল হাই ফারুকী তাদউইনে কুরআন মানাজির আহসান গিলানি তাফসীরে মাযহারী কাজী সানাউল্লাহ পানিপতি ফেহমে কুরআন সাইদ আহমদ আকবরাবাদী লুগাতুল কুরআন আবদুর রশিদ নোমানী হিকমাতুল কুরআন মুহাম্মদ তাকি আমিনী কাসাসুল কুরআন হিফজুর রহমান সিওহারভি                                                               হাদিস শাস্ত্র সম্পর্কিত তারজুমানুস সুন্নাহ বদরে আলম মিরাঠী উসওয়ায়ে হাসানাহ জাফিরুদ্দিন মিফতাহি কিতাবে হাদিস মিন্নাতুল্লাহ রহমানি হাদিস কা দিরায়াতি মেয়ার মুহাম্মদ তাকি আমিনী মাআসর ওয়া মাআরিফ আতহার মুবারকপুরী                                                              ইসলামি ইতিহাস সম্পর্কিত আছর ওয়া আখবার আতহার মুবারকপুরী তারিখে মিল্লাত (১–৩ খণ্ড) জয়নুল আবেদীন সাজ্জাদ মিরাঠী তারিখে মিল্লাত (৪–১১ খণ্ড) ইন্তিজামুল্লাহ শেহবাই তারিখে তাবারি কে মাআখাজ কা তানকিদি মুতাআলা নিসার আহমেদ ফারুকী তারিখি মাকালাত কে. এ. নিজামী তাহজীব কি তাশকিলে জাদিদ মুহাম্মদ তাকি আমিনী মুসালামনো কি ফিরকাবন্দিয়োন কা আফসানা মানাজির আহসান গিলানি সরকাশিয়ে জিলা বিজনোর সৈয়দ আহমদ খান উলামায়ে হিন্দ কা শানদার মাজি মুহাম্মদ মিয়া দেওবন্দি হিন্দুস্তান মে আরবোঁন কি হুকুমাতেন আতহার মুবারকপুরী                                                                    সুফিবাদ সম্পর্কিত ইমদাদুল মুশতাক আশরাফ আলী থানভী তারিখে মাশায়েখে চিশত কে. এ. নিজামী                                                                    অন্যান্য বিষয়ে ইসলাম কা নিজামে হুকুমাত হামিদ আল-আনসারি গাজি ইসলাম কা নিযমে মাসাজিদ জাফিরুদ্দিন মিফতাহি উরোজ ওয়া জাওয়াল কা ইলাহি নিজাম মুহাম্মদ তাকি আমিনী হায়াতে আবদুল হাই আবুল হাসান আলী নদভী তালিমাতে ইসলামি আওর মাশহিহি আকওয়াম মুহাম্মদ তৈয়ব কাসেমি   গ্রন্থপঞ্জি     বিষয়শ্রেণী:ইসলাম বিষয়ক বই
local p = {AL = "Alabama",            AK = "Alaska",            AZ = "Arizona",            AR = "Arkansas",            CA = "California",            CO = "Colorado",            CT = "Connecticut",            DE = "Delaware",            DC = "District of Columbia",            FL = "Florida",            GA = "Georgia",            HI = "Hawaii",            ID = "Idaho",            IL = "Illinois",            IN = "Indiana",            IA = "Iowa",            KS = "Kansas",            KY = "Kentucky",            LA = "Louisiana",            ME = "Maine",            MD = "Maryland",            MA = "Massachusetts",            MI = "Michigan",            MN = "Minnesota",            MS = "Mississippi",            MO = "Missouri",            MT = "Montana",            NE = "Nebraska",            NV = "Nevada",            NH = "New Hampshire",            NJ = "New Jersey",            NM = "New Mexico",            NY = "New York",            NC = "North Carolina",            ND = "North Dakota",            OH = "Ohio",            OK = "Oklahoma",            OR = "Oregon",            PA = "Pennsylvania",            RI = "Rhode Island",            SC = "South Carolina",            SD = "South Dakota",            TN = "Tennessee",            TX = "Texas",            UT = "Utah",            VT = "Vermont",            VA = "Virginia",            WA = "Washington",            WV = "West Virginia",            WI = "Wisconsin",            WY = "Wyoming",            PR = "Puerto Rico",            VI = "U.S. Virgin Islands",            AB = "Alberta",            BC = "British Columbia",            MB = "Manitoba",            NB = "New Brunswick",            NL = "Newfoundland and Labrador",            NS = "Nova Scotia",            NT = "Northwest Territories",            NU = "Nunavut",            ON = "Ontario",            PE = "Prince Edward Island",            QC = "Quebec",            SK = "Saskatchewan",            YT = "Yukon",            AS = "American Samoa",            GU = "Guam",            MP = "Northern Marianas",            ACT = "Australian Capital Territory",            NSW = "New South Wales",            QLD = "Queensland",            SA = "South Australia",            TAS = "Tasmania",            VIC = "Victoria",            fr = "France",            de = "Germany",            gb = "United Kingdom",            es = "Spain",            ie = "Ireland",            it = "Italy",            se = "Sweden",            no = "Norway",            fi = "Finland",            dk = "Denmark",            nl = "Netherlands",            be = "Belgium",            lu = "Luxembourg",            pt = "Portugal", }  return p
সিস্ফিংক্স হাবার্ডি বা হাবার্ড'স রেশম মথ,Common name স্যাটারনিডাইপরিবারের একটি প্রজাতির মথ। এটি মেক্সিকো এবং দক্ষিণ মার্কিন যুক্তরাষ্ট্রে পাওয়া যায়। Distribution   আবাসস্থল  প্রজাতিটি টেক্সাস, অ্যারিজোনা, নিউ মেক্সিকো এবং ক্যালিফোর্নিয়ায় পাওয়া যায়। BAMONAMPG এটি মেক্সিকোর সোনোরান মরুভূমিতেও পাওয়া যায়।    ইকোলজি  শুঁয়োপোকা আনুমানিক ২.৫ ইঞ্চি লম্বা,BugGuide এবং এর দেহ সবুজ রঙের যাতে অনেক সাদা বিন্দু আছে। এটির দেহ জুড়ে একটি বেগুনি রেখাও রয়েছে। Description of the caterpillar এরা সাধারণত প্রসোপিস (মেসকুইট), বাবলা, এবং সারসিডিয়াম মাইক্রোফাইলাম (পালো ভার্দে) খায়।    তথ্যসূত্র   বিষয়শ্রেণী:স্যাটারনিডাই
পি এস রামমোহন রাও (জন্ম: ৩১ জুলাই ১৯৩৪) একজন প্রাক্তন ভারতীয় বেসামরিক কর্মচারী। তিনি ১৮ জানুয়ারী ২০০২ থেকে ৪ নভেম্বর ২০০৪ পর্যন্ত তামিলনাড়ুর রাজ্যপাল হিসাবে দায়িত্ব পালন করেছিলেন। Indian states since 1947, (Worldstatesmen, September 16, 2008) ১৯৫৬ সালের অক্টোবরে তিনি ভারতীয় পুলিশ সার্ভিসে তালিকাভুক্ত হন। তিনি অন্ধ্র প্রদেশের অবসরপ্রাপ্ত পুলিশ মহাপরিচালক। TN Governor Ramamohan Rao resigns , (The Times of India, September 16, 2008) ১৯৭৪ সালে তিনি ভারতীয় পুলিশ পদক এবং ১৯৮২ সালে রাষ্ট্রপতির পুলিশ পদক পান।   তথ্যসূত্র   বিষয়শ্রেণী:১৯৩৪-এ জন্ম বিষয়শ্রেণী:জীবিত ব্যক্তি বিষয়শ্রেণী:তামিলনাড়ুর রাজ্যপাল বিষয়শ্রেণী:ভারতীয় বেসামরিক কর্মচারী বিষয়শ্রেণী:তেলুগু ব্যক্তি বিষয়শ্রেণী:অন্ধ্রপ্রদেশের ব্যক্তি
মোল্ল্যা জালাল উদ্দিন বাংলাদেশ আওয়ামী লীগের একজন রাজনীতিবিদ এবং খুলনা-৪ আসনের সাবেক সাংসদ। তিনি ২০০৮ সালে নবম জাতীয় সংসদে নির্বাচিত সংসদ সদস্য হিসেবে দায়িত্ব পালন করেছিলেন।   জন্ম ও প্রাথমিক জীবন  মোল্ল্যা জালাল উদ্দিন ১২ মার্চ ১৯৪৬ সালে খুলনা জেলায় জন্মগ্রহণ করেন।   রাজনৈতিক ও কর্মজীবন  মোল্ল্যা জালাল উদ্দিন ২০০৮ সালে নবম জাতীয় সংসদে নির্বাচিত সংসদ সদস্য হিসেবে দায়িত্ব পালন করেছিলেন।   আরও দেখুন    নবম জাতীয় সংসদ সদস্যদের তালিকা   তথ্যসূত্র    বহিঃসংযোগ    নবম জাতীয় সংসদ সদস্যদের তালিকা (২০০৮)  -জাতীয় সংসদ  বিষয়শ্রেণী:জীবিত ব্যক্তি বিষয়শ্রেণী:১৯৪৬-এ জন্ম বিষয়শ্রেণী:খুলনা জেলার রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:নবম জাতীয় সংসদ সদস্য
থাম্ব|অশ্বিনী ভাবে অশ্বিনী ভাবে একজন ভারতীয় মডেল এবং অভিনেত্রী যিনি হিন্দি এবং মারাঠি ভাষার চলচ্চিত্র এবং টিভি ধারাবাহিকে তার কাজের জন্য পরিচিত। জন্মগতভাবে তিনি ভারতীয় হলেও বর্তমানে তিনি সান ফ্রান্সিসকো -এর উপকুল অঞ্চলে বসবাস করছেন।   নিজস্ব জীবন  অশ্বিনী ভাবে ৭ মে ১৯৭২ সালে ভারতের মহারাষ্ট্র রাজ্যের মুম্বাই শহরে জন্মগ্রহণ করেছিলেন। তিনি মুম্বাইয়ের রূপারেল কলেজ থেকে দর্শনে স্নাতক এবং সান ফ্রান্সিসকোর একাডেমি অফ আর্ট ইউনিভার্সিটি থেকে মোশন পিকচার ও টেলিভিশনের ডিগ্রিতে স্নাতক। অশ্বিনী ২০০৭ সালে একজন উদ্যোক্তা কিশোর বোপার্দিকারকে বিয়ে করেছেন।   অভিনয় ও কাজ  টিভির একটি হিন্দি কল্পবিজ্ঞান বিষয়ভিত্তিক ধারাবাহিক অন্তরীক্ষ -তে তাকে প্রথম অভিনয় করতে দেখা যায়। পরবর্তীতে তিনি লক্ষ্মীকান্ত বের্দে, অশোক সরফ, শচীন এবং বিক্রম গোখলের মতো শীর্ষ মারাঠি চলচ্চিত্র তারকাদের বিপরীতে মারাঠি চলচ্চিত্র যেমন ধড়কেবাজ, আশি হি বানওয়া বনভি এবং কালাত নাকালত-এ প্রধান নায়িকার চরিত্রে অভিনয় করেন। তিনি প্রায় ৪০ টির ও বেশি সমালোচকদের দ্বারা প্রশংসিত ছবিতে অভিনয় করেছেন যার মধ্যে উল্লেখযোগ্য, কালাত নকলাত, আহুতি, আশি হি বানাওয়া বনভি, ভৈরবী, পুরুষ, এবং হেনা। তিনি অন্যান্য হিন্দি সিনেমা যেমন মীরা কা মোহন, হানিমুন, সৈনিক এবং বাঁধন-এও অভিনয় করেছেন। ১৯৯৩ সালে, তিনি দক্ষিণ ভারতীয় অভিনেতা ড. বিষ্ণুবর্ধন, অক্ষয় কুমার (সৈনিক চলচ্চিত্রে তার সহ-অভিনেতা), আশুতোষ রানা এবং অন্যান্য বহু অভিনেতার সাথে কেশু পরিচালিত কন্নড় চলচ্চিত্র বিষ্ণু বিজয় -এ অভিনয় করেন। ১৯৯৭ সালে তিনি ভি. মনোহর পরিচালিত কন্নড় ফিল্ম রাঙ্গেনহাল্লিয়াগে রাঙ্গদা রাঙ্গেগৌড়াতে অভিনয় করেন, যেখানে ড. অম্বরীশ এবং রমেশ অরবিন্দ -এর মত জনপ্রিয় অভিনেতারাও অভিনয় করেছিলেন। ভাবে একটি বিখ্যাত মারাঠি মঞ্চ নাটক লগনাচি বেদি (দ্য হ্যান্ডকফস অফ ম্যারেজ) এও প্রধান ভূমিকায় অভিনয় করেছিলেন। ১৯৯৩ সালে তিনি যশ চোপড়ার সিনেমা পরম্পরা-তে সাইফ আলি খান এবং আমির খানের মায়ের চরিত্রে অভিনয় করেছিলেন। পরে তিনি একটি টিভি ধারাবাহিক যুগপুরুষে অভিনয় করেন।   তথ্যসূত্র   বিষয়শ্রেণী:১৯৭২-এ জন্ম বিষয়শ্রেণী:জীবিত ব্যক্তি বিষয়শ্রেণী:মারাঠি চলচ্চিত্র অভিনেত্রী বিষয়শ্রেণী:ভারতীয় অভিনেত্রী বিষয়শ্রেণী:টেলিভিশন অভিনেত্রী বিষয়শ্রেণী:২০শ শতাব্দীর ভারতীয় অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:মুম্বইয়ের অভিনেত্রী বিষয়শ্রেণী:মারাঠি টেলিভিশন অভিনেত্রী বিষয়শ্রেণী:ভারতীয় অভিনয়শিল্পী অসম্পূর্ণ বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:ভারতীয় মঞ্চ অভিনেত্রী বিষয়শ্রেণী:মারাঠি ব্যক্তি
এবাদত হোসেন (জন্ম ৭ জানুয়ারি ১৯৯৪) একজন বাংলাদেশি ক্রিকেটার। ২০১৬-১৭ জাতীয় ক্রিকেট লিগে সিলেট বিভাগের হয়ে ২০১৬ সালের ২৫ সেপ্টেম্বরে প্রথম শ্রেণীর ক্রিকেটে তার অভিষেক ঘটে। ২০১৯ সালে আন্তর্জাতিক ক্রিকেটে তার অভিষেক ঘটে। তিনি বাংলাদেশ বিমান বাহিনীর একজন সক্রিয় সৈনিক।   প্রারম্ভিক জীবন  এবাদতের শৈশব কেটেছে মৌলভীবাজারের বড়লেখায়। তার বাবার নাম নিজাম উদ্দিন চৌধুরী ও মাতার নাম সামিয়া বেগম চৌধুরী। ছয় ভাই-বোনের মধ্যে এবাদত দ্বিতীয়। এবাদত হোসেন চৌধুরী ২০১২ সালে বিমান বাহিনীতে সৈনিক হিসাবে যোগ দেন। সেখানেই চাকরির পাশাপাশি বিমান বাহিনীর নিয়মিত ভলিবল খেলতে শুরু করেন। ভলিবল দিয়ে ক্রীড়া জীবন শুরু করলেও, পরবর্তীতে তিনি ক্রিকেট খেলার প্রতি বেশি আগ্রহী হয়ে ওঠেন। ২০১৪ সালে সিটি ক্লাবের হয়ে ঢাকায় প্রথম বিভাগ ক্রিকেট খেলার সুযোগ পান। ২০১৬ সালে রবি পেসার হান্ট জেতেন এই ডান হাতি ফাস্ট বোলার। চূড়ান্ত পর্বে তার সর্বোচ্চ গতির বলটি ছিল ১৩৯.৯ কিমি/ঘণ্টা। সেখান থেকেই তিনি বাংলাদেশ ক্রিকেট বোর্ডের হাই পারফর্মেন্স ক্যাম্পে ডাক পান। ২০১৬ সালের নভেম্বরে বাংলাদেশ ক্রিকেট দলের নিউজিল্যান্ড সফরের আগে অস্ট্রেলিয়া প্রশিক্ষণের জন্য ‘শিক্ষানবিশ' হিসেবে অন্তর্ভুক্ত হন তিনি।   ঘরোয়া ক্রিকেট  ২০১৬ সালের ২৫ সেপ্টেম্বর, ২০১৬-১৭ জাতীয় ক্রিকেট লিগে সিলেট বিভাগের হয়ে প্রথম-শ্রেণীর ক্রিকেটে অভিষেক হয় এবাদতের।  ২০১৮ সালের ৮ মে, ২০১৬-১৭ ঢাকা প্রিমিয়ার ডিভিশন ক্রিকেট লিগে মোহামেডান স্পোর্টিং ক্লাবের হয়ে লিস্ট এ ক্রিকেটে তার অভিষেক হয় এবাদতের। তার টুয়েন্টি২০-তে অভিষেক হয় ২০১৭ সালের ৬ নভেম্বরে ২০১৭-১৮ বাংলাদেশ প্রিমিয়ার লিগে রংপুর রাইডার্স-এর হয়ে।  ২০১৭-১৮ বাংলাদেশ ক্রিকেট লিগে তিনি মধ্যাঞ্চল দলের হয়ে সর্বোচ্চ উইকেট শিকার করেন। এতে ৩ ম্যাচে ৬ ইনিংসে ১৩ উইকেট লাভ করেন।  ২০১৮ সালের অক্টোবরে ২০১৮-১৯ বাংলাদেশ প্রিমিয়ার লিগে তিনি সিলেট সিক্সার্সের হয়ে খেলেন।  ২০২০ সালের নভেম্বরে, ২০২০-২১ বঙ্গবন্ধু টি২০ কাপ প্রতিযোগিতা শুরুর পূর্বে ১২ নভেম্বর অনুষ্ঠিত খেলোয়াড় নিলামে মিনিস্টার গ্রুপ রাজশাহী তাকে কিনে নেয়।   আন্তর্জাতিক ক্রিকেট  ২০১৯ সালের ফেব্রুয়ারিতে তিনি নিউজিল্যান্ড সফরে বাংলাদেশের টেস্ট দলে যুক্ত হন। ২০১৯ সালের ২৮ ফেব্রুয়ারি, নিউজিল্যান্ডের বিপক্ষে টেস্ট অভিষেক ঘটে এবাদত হোসেনের এবং তার প্রথম টেস্ট উইকেট হিসেবে তিনি নিল ওয়াগনারের উইকেট লাভ করেন।  ২০২২ সালের জানুয়ারিতে, এবাদত বে ওভালে নিউজিল্যান্ডের বিপক্ষে দ্বিপক্ষীয় সিরিজের প্রথম টেস্টে প্রথমবারের মত পাঁচ উইকেট শিকার করেন। ক্রিকেটের যেকোনো ফরম্যাটে বাংলাদেশকেে নিউজিল্যান্ডের বিপক্ষে তাদের নিজস্ব মাঠে প্রথম জয় পেতে অগ্রণী ভূমিকা রাখেন এবং ম্যাচসেরা হন। বিদেশের মাটিতে প্রথম বাংলাদেশি পেসার হিসেবেও ম্যাচসেরা হন তিনি।   তথ্যসূত্র    বহিঃসংযোগ      বিষয়শ্রেণী:জীবিত ব্যক্তি বিষয়শ্রেণী:১৯৯৪-এ জন্ম বিষয়শ্রেণী:মৌলভীবাজার জেলার ব্যক্তি বিষয়শ্রেণী:মোহামেডান স্পোর্টিং ক্লাবের ক্রিকেটার বিষয়শ্রেণী:সিলেট বিভাগের ক্রিকেটার বিষয়শ্রেণী:রংপুর রাইডার্সের ক্রিকেটার বিষয়শ্রেণী:বাংলাদেশী ক্রিকেটার বিষয়শ্রেণী:বাংলাদেশের টেস্ট ক্রিকেটার বিষয়শ্রেণী:বাংলাদেশের একদিনের আন্তর্জাতিক ক্রিকেটার বিষয়শ্রেণী:বাংলাদেশের টুয়েন্টি২০ আন্তর্জাতিক ক্রিকেটার বিষয়শ্রেণী:সিলেট স্ট্রাইকার্সের ক্রিকেটার বিষয়শ্রেণী:সিলেট বিভাগ থেকে আগত ক্রিকেটার বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ বিষয়শ্রেণী:ফরচুন বরিশালের ক্রিকেটার
আবু রেজা মুহাম্মদ নেজামউদ্দিন নদভী (জন্ম: ১৫ আগস্ট ১৯৬৮) বাংলাদেশের চট্টগ্রাম জেলার রাজনীতিবিদ ও চট্টগ্রাম-১৫ (লোহাগাড়া-সাতকানিয়া) আসনের সাবেক সংসদ সদস্য। ইসলামিক স্কলার হিসেবেও তার পরিচিতি রয়েছে।   প্রাথমিক জীবন  আবু রেজা মুহাম্মদ নেজামউদ্দিন নদভী ১৫ আগস্ট ১৯৬৮ সালে চট্টগ্রাম জেলার সাতকানিয়া উপজেলার মাদার্শা ইউনিয়নে জন্মগ্রহণ করেন। তার পিতা আবুল বারাকাত মুহাম্মাদ ফয়জুল্লাহ এবং মাতা রহিমা খাতুন।  তিনি শুরুতে আল জামিয়া আল ইসলামিয়া পটিয়ায় লেখা-পড়া করে ১৯৮৭ সালে ভারতের নদওয়াতুল উলামা, লখনউ থেকে আরবি সাহিত্য ও ইসলামিক স্টাডিজে বিএ পাশ করেন। দওয়াতুল উলামা, লখনউ থেকে ১৯৮৯ সালে এমএ ও পরবর্তীতে পিএইচডি ডিগ্রী অর্জন করেন।  তার স্ত্রী রিজিয়া রেজা চৌধুরী।   রাজনৈতিক ও কর্মজীবন  নদভী আল্লামা ফজলুল্লাহ ফাউন্ডেশনের চেয়ারম্যান ও আন্তর্জাতিক ইসলামী বিশ্ববিদ্যালয় চট্টগ্রামের (আইআইইউসি) অধ্যাপক ছিলেন। তিনি ২০১৪ সালের দশম ও ২০১৮ সালের একাদশ জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে চট্টগ্রাম-১৫ (লোহাগাড়া-সাতকানিয়া) আসন থেকে সংসদ সদস্য নির্বাচিত হন।  তিনি ধর্ম মন্ত্রণালয় সম্পর্কীয় সংসদীয় স্থায়ী কমিটির সদস্য ও বাংলাদেশ ইসলামিক ফাউন্ডেশনের গভর্নর।  নদভী সোস্যাল ইসলামি ব্যাংক লিমিটেড ও ইউনিয়ন ব্যাংক লিমিটেডের শরীয়াহ বোর্ডের চেয়ারম্যান এবং অগ্রণী ব্যাংক লিমিটেডের শরীয়াহ বোর্ডের সদস্য। তিনি সমাজ কল্যাণ মন্ত্রণালয় পরিচালিত শেখ জায়েদ বিন সুলতান আল নাহিয়ান ট্রাস্টের সদস্য এবং ইসলামি আরবি বিশ্ববিদ্যালয়ের সিন্ডিকেট সদস্য ছিলেন। এছাড়াও ইন্টারন্যাশনাল ইসলামিক রিলিফ অর্গানাইজেশন বাংলাদেশ শাখার নির্বাহী কমিটির ভাইস চেয়ারম্যান ও সৌদি আরবের রিয়াদস্থ ইন্টারন্যাশনাল লীগ ফর ইসলামিক লিটারেচার এর সদস্য হিসেবে দায়িত্ব পালন করছেন।   তথ্যসূত্র   বিষয়শ্রেণী:১৯৬৮-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশী মুসলিম বিষয়শ্রেণী:চট্টগ্রাম জেলার ইসলামি ব্যক্তিত্ব বিষয়শ্রেণী:চট্টগ্রাম জেলার রাজনীতিবিদ বিষয়শ্রেণী:দশম জাতীয় সংসদ সদস্য বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:একাদশ জাতীয় সংসদ সদস্য বিষয়শ্রেণী:আল জামিয়া আল ইসলামিয়া পটিয়ার শিক্ষার্থী বিষয়শ্রেণী:আন্তর্জাতিক ইসলামী বিশ্ববিদ্যালয় চট্টগ্রামের শিক্ষক বিষয়শ্রেণী:দারুল উলুম নদওয়াতুল উলামার প্রাক্তন শিক্ষার্থী
কট ইন দ্য রেইন (ইংরেজি: Caught in the Rain) হল চার্লি চ্যাপলিন রচিত ও পরিচালিত ১৯১৪ সালের মার্কিন হাস্যরসাত্মক নির্বাক চলচ্চিত্র। এটি চ্যাপলিন রচিত ও পরিচালিত প্রথম চলচ্চিত্র। পরিচালনার পাশাপাশি চ্যাপলিন এতে প্রধান চরিত্রে অভিনয় করেন। কিস্টোন স্টুডিওজের ব্যানারে এটি প্রযোজনা করেন ম্যাক সিনেট। চলচ্চিত্রটি বাণিজ্যিকভাবে সফলতা লাভ করে।   কাহিনী সংক্ষেপ   পার্কে এক বয়স্ক ব্যক্তি তার স্ত্রীর সাথে প্রণয় নিবেদন করে। লোকটি সেন্ট রুকোপিয়াস নামক একটি দোকানে যান সিগারেট কিনতে। এই ফাঁকে দ্য ট্রাম্প বেঞ্চে বসা মহিলাটির পাশে এসে বসেন এবং তার সাথে তোষামোদ করতে থাকেন। লোকটি ফিরে এসে ট্রাম্পকে তার স্ত্রী সাথে হাসাহাসি করতে দেখে রাগান্বিত হন এবং ট্রাম্পকে বেঞ্চ থেকে ধাক্কা দিয়ে ফেলে তার স্ত্রীকে নিয়ে চলে যান। স্বামী-স্ত্রী উভয়ই তাদের হোটেলে চলে যান।  ট্রাম্প নিরাশ হয়ে ফিরে যায় এবং মদ পান করে মাতাল হয়ে রাস্তায় বের হলে প্রায় গাড়ি চাপা পড়ে। সেও একই হোটেলে আসে এবং এক যুবতীর পিছু নিয়ে হোটেলে ঢোকে এবং এক ব্যক্তির ব্যান্ডেজ করা পায়ে হোঁচট খেয়ে রিসেপশন ডেস্কে গিয়ে পড়ে। সে রেজিস্টার খাতায় দেখে কোন কক্ষে সেই স্বামী স্ত্রী অবস্থান করছে এবং তাড়াহুড়ো করতে গিয়ে ভেজা সিঁড়িতে কয়েকবার পিছলে পড়ে। কয়েকবার এমন করতে গিয়ে সে আহত লোকটি এবং তার দুই মেয়ে বন্ধুর উপর পড়ে।  স্বামী স্ত্রী দুজনে যে কক্ষে ঝগড়া করছে, সে সেই কক্ষের দিকে এগিয়ে যায়। তার চাবি দিয়ে তালা না খুললেও দরজা খোলা ছিল এবং সে কক্ষে প্রবেশ করে। মদ্যপ থাকার কারণে সে তাদের দুজনকে খেয়াল করে না, পরে লোকটি তাকে সেই কক্ষ থেকে বের করে দেয়। ট্রাম্প চাবি দিয়ে অন্য একটি কক্ষে প্রবেশ করে এবং জামা-কাপড় ছেড়ে বিছানায় ঘুমাতে যায়।  ইতোমধ্যে লোকটি তার স্ত্রীকে রেখে বাইরে যায়। মহিলাটির ঘুমের ঘোরে হাঁটার অভ্যাস থাকার কারণে সে ট্রাম্পের কক্ষের প্রবেশ করে। বৃষ্টি শুরু হলে লোকটি ঘরে ফিরে আসে এবং সেখানে তার স্ত্রীকে না পেয়ে লবিতে খুঁজতে থাকে। ট্রাম্পও জেগে গিয়ে ঘরের বাইরে বেড়িয়ে আসে এবং লোকটির প্রশ্নের উত্তরে জানায় যে সে তার স্ত্রীর ব্যাপারে কিছু জানে না। লোকটি নিচে রিসেপশনে বিষয়টি জানাতে গেলে ট্রাম্প তার ঘরে প্রবেশ করে এবং মহিলাটিকে তার ঘরে দিয়ে আসতে যায়। এমন সময় লোকটি ফিরে এলে বাইরে বৃষ্টির মধ্যে জানালার ব্যালকনি আশ্রয় নেয়। কিন্তু নিচে কয়েকজন পুলিশ তাকে দেখে এবং বন্দুক উঁচিয়ে ভয় দেখালে সে পুনরায় ঘরে সেই দম্পতির ঘরে প্রবেশ করে। পুলিশ উপরে এলে তাদের সাথে সেই স্বামী ও ট্রাম্পের হাতাহাতি হয়। পুলিশ চলে যায়। শেষ দৃশ্যে মহিলা এবং মদ্যপ ট্রাম্পকে মেঝেতে পড়ে থাকতে দেখা যায়।   কুশীলব  থাম্ব|200px|thumbtime=1|upright=1.5|কট ইন দ্য রেইন   চার্লি চ্যাপলিন - ঝুপড়ি হোটেলের অতিথি  ম্যাক সোয়াইন - স্বামী  অ্যালিস ডেভেনপোর্ট - স্ত্রী  অ্যালিস হাওয়েল - হোটেলের অতিথি   আরও দেখুন   চার্লি চ্যাপলিনের চলচ্চিত্র তালিকা   তথ্যসূত্র    বহিঃসংযোগ      ব্রিটিশ ফিল্ম ইনস্টিটিউটের ওয়েবসাইটে কট ইন দ্য রেইন    বিষয়শ্রেণী:১৯১৪-এর চলচ্চিত্র বিষয়শ্রেণী:১৯১০-এর দশকের নির্বাক চলচ্চিত্র বিষয়শ্রেণী:১৯১০-এর দশকের হাস্যরসাত্মক চলচ্চিত্র বিষয়শ্রেণী:কিস্টোন স্টুডিওজের চলচ্চিত্র বিষয়শ্রেণী:চার্লি চ্যাপলিন পরিচালিত চলচ্চিত্র বিষয়শ্রেণী:মার্কিন চলচ্চিত্র বিষয়শ্রেণী:মার্কিন নির্বাক স্বল্পদৈর্ঘ্য চলচ্চিত্র বিষয়শ্রেণী:মার্কিন সাদাকালো চলচ্চিত্র বিষয়শ্রেণী:মার্কিন হাস্যরসাত্মক চলচ্চিত্র বিষয়শ্রেণী:ম্যাক সিনেট প্রযোজিত চলচ্চিত্র বিষয়শ্রেণী:চার্লি চ্যাপলিন পরিচালিত স্বল্পদৈর্ঘ্য চলচ্চিত্র